لسان لمغريب (ب لعربية: لِسَانُ المَغرِب) كان جورنال مغريبي ب لعربية خرج ف 1907 ف طانجا. كان أسسو جوج خوت لوبنانيين، فرج الله نمّور ؤ أرتور نمّور. ؤ تشهر ب نشير د مشروع دستور د 1908 ؤ رسالات مفتوحة ل سلطان عبدلعزيز ؤ موراه عبدلحفيض. لسان لمغريب أسسو ف 1907 جوج خوت لوبنانيين، فرج الله نمور، كتاتبي تولد ف 1865 ف صيدا، ؤ خوه أرتور نمور، لي كان صحافي موهوب. سافرو ل ؤروپا، لمغريب، أمريكا لجانوبية، طرابلس، تونس، باريز ؤ لوندون قبل ما يوصلو ل طانجا ف يناير 1906 باش يقلبو علا خدمة ؤ يأسسو شي منشور ب لعربية. لقنصلية لألمانية ف طانجا كانت باغة تلقا شي منشور ب لعربية لي يقدر يعاون لمصالح لألمانية ف لمغريب، ؤ منها خداو لخوت نامّور منها علا لمعاونة لي كانو باغيين. خداو ݣاع لأدوات ؤ لحوايج لي محتاجين من لمطبعة لكاطوليكية د لبّاوات ليسوعيين ف بيروت. أول نمرة د لسان لمغريب خرجات ف 8 فبراير 1907. كان جورنال سيماني ب لعربية فيه ربعة د صفاحي، ؤ خدام فيه فرج الله كا مودير د لقيسم سياسي ؤ أرتور مودير د نشير.